CPF บวก 2% โบรกฯ แนะ “ซื้อเก็งกำไร” หลังปิดดีลซื้อธุรกิจหมูในจีน
CPF บวก 2% โบรกฯ แนะ "ซื้อเก็งกำไร" หลังปิดดีลซื้อธุรกิจหมูในจีน ล่าสุดอยู่ที่ 26 บาท บวก 0.50 บาท หรือ 1.96% มูลค่าซื้อขาย 367.48 ล้านบาท
CPF บวก 2% โบรกฯ แนะ "ซื้อเก็งกำไร" หลังปิดดีลซื้อธุรกิจหมูในจีน ล่าสุดอยู่ที่ 26 บาท บวก 0.50 บาท หรือ 1.96% มูลค่าซื้อขาย 367.48 ล้านบาท
3 พ.ย. 2563

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ล่าสุด ณ เวลา 10.28 น. อยู่ที่ 26 บาท บวก 0.50 บาท หรือ 1.96% สูงสุดที่ 26.50 บาท ต่ำสุดที่ 25.75 บาท ด้วยมูลค่าซื้อขาย 367.48 ล้านบาท

โดย บล.ฟินันเซีย ไซรัส ระบุในบทวิเคราะห์ แนะนำ “เก็งกำไร” หุ้น CPF หลังวานนี้ผู้ถือหุ้น C.P. PokPhand Co.,Ltd หรือ CPP, HK อนุมัติดีลซื้อธุรกิจสุกรในจีน หลังผู้ถือหุ้น CPF อนุมัติแล้วสัปดาห์ก่อน ซึ่งครบเงื่อนไข คาดจะเริ่มรวมธุรกิจสุกรในจีนมูลค่า 1.31 แสนล้านบาทในไตรมาส 4/63 โดยชำระด้วยการแลกหุ้น ไม่มีการชำระด้วยเงินสด
ทั้งนี้ คาดว่าดีลดังกล่าวจะส่งผลบวกต่อกำไรปีหน้า 11% และจะรับรู้กำไรจากการปรับมูลค่าเงินลงทุน Chia Tai Investment Co., Ltd หรือ CTI ราว 2.6 พันล้านบาทในไตรมาส 4/63 ส่วนแนวโน้ม Operation คาดอ่อนตัว Q-Q เพราะ Low Season และราคาเนื้อสัตว์ที่อ่อนลง